Урта Азияла тәүге йәһүдтәрҙең барлыҡҡа килеүе Әһәмәниҙәр дәүләте осорона ҡарай (беҙҙең эраға тиклем 500-се йылдар). Улар боронғо арамея телле һәм боронғо иврит телле йәһүдтәр (евреи-иудеяне) була. Иудеян тип Навуходоносор II әсирлеккә алған Иудея батшалығы йәһүдтәрен атағандар, улар Бабилияға б.э. т. 598/597 йылдан башлап сығарыла. Еврей- иудеяндар үҙҙәрен йеһудым (йеһуды), йәғни йәһүд тип йөрөткәндәр.